Senedd Cymru

Cynllun sesiwn cyngor ysgol

Cynllun sesiwn cyngor ysgol

Nodau’r Sesiwn

Prif nod y sesiwn hon yw annog cyfranogiad gan y disgyblion yn eu gwaith fel aelodau o’r cyngor/Senedd ysgol a defnyddio model y Senedd a’r Senedd Ieuenctid fel model defnyddiol i hybu eu dealltwriaeth a’u hysbrydoli.

* **Deall eu rôl a phenderfynu ar eu blaenoriaethau fel cyngor/Senedd ysgol yn seiliedig ar fodel Senedd Cymru.**
* **Ystyried eraill a pherchnogaeth o’u rôl.**
* **Ysbrydoliaeth o wylio Aelodau o’r Senedd Ieuenctid yn trafod.**
* **Deall model y Senedd ysgol yng nghyd-destun model y Senedd.**

|  |  |  |  |
| --- | --- | --- | --- |
| Gweithgaredd | Esboniad | Amser | Adnoddau |
| Torri’r garw: Beth sy’n gwneud dinesydd da? | Rhannu disgyblion yn grwpiau o 3-4 a rhoi un darn o bapur (A3) iddynt a pheniau ffelt - mae gan bob grwp rhan o’r corff wedi’u clustnodi iddynt:Grŵp 1) Pen a gwddfGrŵp 2) torso, breichiau and chliniauGrŵp 3) CoesauGrŵp 4) Pen a gwddf ayyb.“Nod y gweithgaredd yma yw eich annog chi i ystyried nodweddion dinesydd da. Eich tasg fydd creu delwedd o’r rhan penodol o’r corff sydd gennych ac i labelu’r darn yma o’r corff gyda nodweddion dinesydd da e.e. pe bai gennych y pen efallai y byddech eisiau label – ‘meddylgar, yn ddoeth’ ac am y llygaid efallai byddech eisiau nodi ‘gweledigaeth ar gyfer y dyfodol’ ayybDylid rhoi amser i’r grwpiau greu eu delwedd i ychwanegu nodweddion dinesydd da at eu rhannau o’r corff. Unwaith iddyn nhw greu y ddelwedd a’u labelu - cyfle i fwydo nôl ac i’r athro yn y pendraw rhoi rhannau’r corff gyda’i gilydd a’u harddangos rhywle amlwg. | 10 munud | Papur mawr A3/ A2 x 10), peniau ffelt |
| Penderfynu ar flaenoriaethau yn seiliedig ar fodel SIC | Rhannu disgyblion yn grwpiau (os teimlwch ei fod yn fuddiol gallwch rhannu disgyblion hŷn ymysg disgyblion iau). “Mae’r daflen waith yn fodd o’ch annog i ystyried beth hoffech chi gyflawni erbyn diwedd eich cyfnod fel cyngor ysgol. Ceisiwch ateb y cwestiynau hyd eithaf eich gallu ac yna ystyried yr atebion yn eich rôl fel aelodau o’r cyngor/senedd ysgol. Dyma yn union y math o dasgau y mae Senedd Ieuenctid Cymru yn eu gwneud.” Rhowch amser iddynt weithio drwy’r daflen ac yna bwydo nôl. | 15 munud | Taflen gynllunio’r cyngor ysgol |

|  |  |  |  |
| --- | --- | --- | --- |
| Ysbrydoliaeth a chwarae rôl | Dull ysgafn o ysbrydoli disgyblion bod eraill yn debyg iddyn nhw ac yn gwneud gwaith tebyg o ran rhoi llais i bobl ifanc yw drwy rannu clip o Aelodau o Senedd Ieuenctid Cymru yn siarad iddynt. Yna cynnig pwnc trafod iddynt. Awgrymiadau posib:“Gwisg ysgol yw’r ffordd orau o sicrhau tegwch ymddangosiadol yn ysgol.” (Cytuno/Anghytuno)“Dylid gwahardd e-sigarennau.” (Cytuno/ Anghytuno)“Dylid cyflwyno rhaglen ffitrwydd orfodol i bob disgybl.” (Cytuno/ Anghytuno) | 10 mun | Clip o Senedd.tv |
| Pwerau’r Senedd  | Fel cyd-destun – gofyn pa bwerau mae’r Senedd â phŵer drostyn nhw ac yna rhannu’r atebion | 10 mun | PowerPoint |
| Trafodaeth i grynhoi | Defnyddio’r drafodaeth i ddewis Cadeirydd i’r cyngor ac ysgrifenydd ac annog y Cadeirydd i arwain trafodaeth o bwyntiau wedi eu cytuno o sesiwn y dydd e.e. dull o weithredu a nodau’r cyngor. Cyfle pellach i awgrymu a hoffent gael ymweliad gan Swyddog Addysg y Senedd neu drefnu i’r cyngor ymweld â’r Senedd.Os felly gallwch archebu yma maes o law: Ymweliad i chi yn ysgol: http://tinyurl.com/3myb3w9vYmweliad â’r Senedd: <http://tinyurl.com/yvf9hfws> | 10 munud |  |

**Nodiadau i’r athro:** Gall nifer o’r tasgau yma gael eu hestyn dros sawl sesiwn – e.e. nodau o ran beth i’w gyflawni, mapiau meddwl ayyb. Gall eich Swyddog Addysg Seneddol hefyd eich cynorthwyo gyda’r manylder a gwybodaeth ar y Senedd drwy ddod atoch chi i gynnal y sesiwn hon. Wrth i’r tymor a’r flwyddyn ysgol fynd yn eu blaen byddai modd ail-ymweld gyda’r taflenni yma neu wneud y dasg blaenoriaethau eto gwirio bod y cyngor yn hapus gyda chyfeiriad pethau. Gellid eu hannog i ganolbwyntio ar rai tasgau a’u dirprwyo i is-bwyllgorau; dylid annog cymaint o berchnogaeth â phosib i’r disgyblion felly – cadeirydd ac ysgrifenydd ayyb (gellid newid y rhain o sesiwn i sesiwn os dymunir). Dylid hefyd ystyried cyflwyno pêl a’i phasio o amgylch y grŵp wrth annog pobl i rannu eu barn – i sicrhau bod pawb yn cael dweud eu dweud. Yn lle hynny, neu’n ogystal â hynny, gellir cyflwyno bocs awgrymiadau dienw, naill ai i’r cyngor neu’r ysgol gyfan fel y gall ddisgyblion rannu eu barn yn gyfrinachol hefyd.